Ensimmäinen apologia

Ensimmäinen apologia eli Pyhän Justinoksen apologia kristittyjen puolesta Antoninus Piukselle (; ) on Justinos Marttyyrin kirjoittama apologia kristinuskon puolustukseksi.

 Historia 

Justinos eli ja kirjoitti toisella vuosisadalla ajanlaskun alun jälkeen, ja hän oli näin ensimmäisiä kristillisiä apologeetteja eli kristinuskoa filosofis-teologisesti puolustaneita kirjailijoita. Ensimmäinen apologia on ajoitettu noin vuosille 150–154. Myöhemmin Justinos kirjoitti kristinuskon puolustukseksi myös lyhyemmän Toisen apologian. Justinos on saanut apologioihinsa innoitusta Platonin kirjoittamasta Sokrateen puolustuspuheesta.Myllykoski, Martti: Justinos Marttyyrin maailma. Teoksessa Justinos Marttyyri 2008, s. 16–22.

Ensimmäisen apologian tarkoituksena on todistaa keisarille, tämän lähipiirille ja muille roomalaisille, että kristinusko on merkittävä uskonto ja pakanuuden yläpuolella, ja että kristityt eivät ole pahantekijöitä, vaan moraalisia ja lojaaleja Roomaa kohtaan. Näin Justinos pyrkii kumoamaan kristittyjä vastaan tuohon aikaan usein esitettyjä syytöksiä. Teoksen taustana vaikuttaa olevan Vähä-Aasialainen ympäristö.

Teksti on säilynyt nykyaikaan yhdessä keskiaikaisessa käsikirjoituksessa, niin kutsutussa Pariisin käsikirjoituksessa (Codex Parisinus Graecus 450) vuodelta 1364.

 Sisältö 

Justinoksen teos koostuu 68 luvusta. Kirjoittaja osoittaa teoksensa sen alussa keisari Titus Aelius Hadrianus Pius Augustukselle sekä tämän pojille filosofeille Verissimus ja Lucius, sekä Rooman senaatille ja kansalle.Justinos Marttyyri: Ensimmäinen apologia 1.

Teoksen alussa Justinos käsittelee pakanoiden kristinuskoa kohtaan esittämiä syytteitä. Hän pyrkii osoittamaan, että kristittyjä vastaan esitetyt syytökset ovat vääriä ja epäoikeudenmukaisia. Justinos korostaa, että kristityt eivät ole ateisteja eivätkä pahantekijöitä, vaan palvovat elävää Jumalaa, joka on kaiken luoja ja oikeudenmukainen tuomari. Justinoksen mukaan Jeesuksen opetukset osoittavat kristinuskon moraalisen voiman.Justinos Marttyyri: Ensimmäinen apologia 2–17.

Justinos pyrkii myös osoittamaan, että pakanoiden myytitkin tukevat kristinuskon opetusta ikuisesta rangaistuksesta ja jumalallisesta Sanasta. Justinos argumentoi myös sen puolesta, että pakanuus on pahojen henkien aiheuttamaa, ja katsoo kristinuskon olevan pakanuuden yläpuolella. Hänen mukaansa myös profeettojen toteutuneet ennustukset osoittavat, että Jeesus on Kristus ja Jumalan Poika.Justinos Marttyyri: Ensimmäinen apologia 18–42.

Seuraavaksi Justinos käsittelee ihmisten pelastumista ja lopussa tulevaa rangaistusta. Hän argumentoi, että jokainen ihminen voi vapaasti päättää, valitseeko pelastuksen vai rangaistuksen. Aikojen lopussa Kristus on kaikkien ja kaikkina aikoina eläneiden ihmisten tuomari.Justinos Marttyyri: Ensimmäinen apologia 43–53.

Tämän jälkeen Justinos käsittelee kristinuskon suhdetta pakanalliseen ajatteluun, sekä kristinuskon ja pakanallisen uskonnon yhtymäkohtia. Justinoksen mukaan pahat henget ovat saaneet pakanat matkimaan Kristusta ja vääristelemään tämän sanomaa. Justinos argumentoi myös sen puolesta, että Platonkin käytti Moosesta lähteenään.Justinos Marttyyri: Ensimmäinen apologia 54–60.

Lopuksi Justinos pyrkii vielä osoittamaan, että kristittyjen kultti on myös sopusoinnussa heidän nuhteettoman elämänsä kanssa. Teoksen viimeinen luku koostuu päätössanoista.Justinos Marttyyri: Ensimmäinen apologia 61–68.

 Lähteet 

 Kirjallisuutta 
 Suomennos 

 Justinos Marttyyri: Ensimmäinen apologia. Teoksessa 

 Muita käännöksiä ja alkutekstien laitoksia 


 Migne, Jacques-Paul (toim.): Patrologia Graeca 6.327–440.

 Muuta kirjallisuutta 



 Aiheesta muualla 
 Teos 

 Justinos Marttyyri: Ensimmäinen apologia. Suomennos Martti Myllykoski. Helsingin yliopiston teologinen tiedekunta.
 Iustinus: Apologia Prima. Documenta Catholica Omnia.  
 Justin Martyr: The First Apology. New Advent. 
 Justin Martyr: The First Apology. Christian Classics Ethereal Library. 

 Muuta 

 Myllykoski, Matti: Ensimmäisen apologian kommentaari. Helsingin yliopiston teologinen tiedekunta.

Luokka:Apologeettiset kirjat
Luokka:Justinos Marttyyrin teokset